open-index/open-wikipedia-markdown huggingface dataset:
Gareja Katolik Roma

**Gareja Katolik**, nadodas idokon **Gareja Katolik Roma**, ima Gareja Karisten targodang i dunia, dot iparkiroon puna 1.3 milyar jemaat, ima ira-ira satonga tingon sude umat Kristiani dot saparonom tingon populasi dunia. Gareja Katolik ima sada komuni (parsekutuan) tingon Gareja Katolik Ritus Barat (Gareja Katolik Roma) dot 23 Gareja Katolik Timur, na mambontuk 2.795 kauskupan i 2008. Pa-24 Gareja-Gareja on idokon gareja-gareja partikular). Gareja Partikular dohot bayat umat targodang i Gareja Katolik ima Gareja Katolik Ritus Barat/Ritus Latin/Gareja Katolik Roma. Gareja Partikular dohot bahat umat pa-2 targodang i Gareja Katolik ima Gareja Katolik-Yunani Ukraina.
Otoritas duniawi targinjang Gareja on i purkaro iman, moral dot pamarrntahanna ima Sri Paus, saonnari Paus Fransiskus, na maniop otoritas targinjang rap Dewan Uskup, na ikatuainia.
Gas

**Gas** ima sada bentuk na so bisa i ligi dohot mata saga ijama dohot tangan gas on bisa do i anggo dohot igung niba, gas on pe sada on opat bontuk ni dasar materi. Gas murni on bisa do sian atom tarsusun na campuran gas on biasona mangandung gok gas murni songkonon udara. gas on pe sabotulna marupaon zat don na bisa dapot naga ijia sajo, song konon contoh na udara on on pe gas don i dokon, on ma gas na ari-ari on ita pasuo dohot satiob saat ita hirup don oksingen on. Gas on pe torusdon margorak dohot inda totop on wujudna marbeda don dohot benda cair dohot benda padat.

## Sumberna
Geduk

**Geduk** on ma jenis gondang na mampunai dua sisi marlapik kulit. Gondang Geduk on sada sisi mia na bisa digunahon, sisi nalain nai ditoru. Cara manggunaon na di potuk dohot ayu na menek (stick). Gondang on mar urutan, na paling godang lima bolas inchi sedangkan na menekna dua bolas inchi mar garis di tonga sambilan inchi. Gondang Geduk on digunaon saat get mar porang sangape saat pembukaan kegiatan ni Wayang Kulit Melayu dohot Mak-yong.

## Sumberna
Gendang Siantan

**Gendang Siantan** on seni musik dohot tari naro sian Kepulauan Riau. seni on i parkiraon rona ima pas abad pa 13 dhot ipatandaon ima halak Melayu Siantar Anambas. ima pas parjolo-jolo nida, kesenian on anso manyambut ro na tamu imaenkon dohot i iringi musik dua buah gondang panjang dhot sabuah gong.

## Sumberna
Galaksi

**Galaksi** ima sada sistem masif na tarikat gaya gravitasi natardiri tingon bintang (dohot sude bontuk manifestasina, antara lain bintang neutron dot lubang nalomlom), gas dot abu medium antarbintang, dot materi golap–komponen na ponting tai indape saru imangarti. Hata galaksi marasal sian saro Yunani *galaxias* (γαλαξίας), na mararti "songon susu," na marujuk tu galaksi Bima Sakti (saro Inggris: *Milky Way* [dalan susu]). Galaksi na adong markisar tingon galaksi katai dot umna sapulu juta (107) bintang sampe galaksi raksasa dohot saratus triliun (1014) bintang, na sudena mangorbit i pusat massa galaksi masing-masing. Mataniari ima sala sada bintang i galaksi Bima Sakti; tata surya tarmasuk bumi dot sude benda na mangorbit Mataniari.

## Pardobatan nai

## Sumberna
Galenus

**Galenus** (Yunani: Γαληνός, Latin: Claudius Galenus sian Pergamum (129-200), molo i Inggris ipio **Galen**), ima sada dokter (sanga datu) sian Yunani najolo. Ia puna pangaruh godang i kadokteran Eropa.

Ima nung do marumur 20 taon iya mandung manjadi sadahalak tabib ima kuil Asclepius salama opat taon dungdo ayah nia maninggal ima I 148 sangape 149, baru nung I marantau ma iya anso marsiajar i Smyrna, Korintus dohot Alexandria saonok 12 taon. Atai iya mandung mulakan iya tu Pergamun ima 157, ia karejo sabagai sadahalak dokter I sikola gladiator saonok 3 sampe 4 taon. Salamo masa na inan gok ma iya marsiajar masalah parawatan dohot panyembuhan trauma dohot na luka. Dung I iya mangistilahkon luga dohot jendela anso masuk tu tubuh.

Galen mamnadung mambaen operasi na marbahaya na indape unjung ibaen hamper saonok 2 milenium terakhir tarmasuk ma pambedahan, otak dohot mata, anso mangoperasi katarak iya manyelipkon sada alat songkonon bonang tu mata sampe I balakang lensa mata nai. Nung i iya manyalibkon sada alat songkonon bonang tu mata sampe tu bolakang lensa mata. Nung i iya manarikna juo anso manggangkat katarak. Pas ison kasalahan saotik sajo bisa doon manyebabkon halak nai manjadi buta parmanen, salin i iya pe patibalkon dasar standar anso kedokteran modern.

Ima I taon 162 iya pindah tu Roma i sima iya gok manyebarkon ilmu anatomi nung I reputasi nia kian ari kian naek dohot I tanda alak sabagai dokter ahli kedokteran na marpangalaman mampunai klayen na tarsobar luas ma. Ima sad ana marupaon konsul Flavius Boethius na akhirna mamparkenalkon iya manjadi tabib karajaan iya pe turut marawat Lucius Verus, Commodus dohot Spetimius Severus. Iya sompat mulak tu tanah airnia Pergamum saonok 166 sampe 169.

Galen manghabiskon sisah hagoluan nia I karajaan, sasuai tradisi taonan maninggalna iya itetapkon ma sakitar 200 sesuai dohot dokumen Suda Lexicon sian abab na ke – 10 taitongadong pandapot nalain mandokon iya maninggal ima 216 pambaen ni sada kara tulisan terakhirnia na ituliskon ima I akhir 207.

Adong pe sada karya nia na marjudul On the Diagnosis and of the Soul’s Passion mambahas satontang sonjia cara madonokna managani masalah psikologis, hal on ma na manjadi awal mulo ni Galen na kamudian idokon halak ma sabagai psikoterapi buku nia malen cara dohot nasehat tu alai na idokon mampunai masalah psikologis anso bisa alai dapot manggunaon possions dohot rahasia terpendam nalai dohot akhirna manyembuhkon alaima sian panyakit mental individu sangape terapis terkemuka na biasana seorang alaklai, dohot usia lobi tobang, lobi bijak, dohot mandung bebas sian control passions (gairah nia sangape nafsu) gairah on ma manurut ni galan manyebabkon masalah I pisikologis na I alami sian sada halak i.

## Pautan ruar
*  Galen
* Galen, Universitas Dayton
* Galen: Sebuah Sketsa Biografi

## Sumberna
Geoffrey Chaucer

**Geoffrey Chaucer** (mungkin i London, 1343 – 25 Oktober 1400) ima sada sastrawan, penyair, filsuf, diplomat dot birokrat Inggris. Ia jotjot idokon amang ni Sastra Inggris. Bopr Chaucer manulis bahat karya, karyania tarmashur ima carito bingkainia The Canterbury Tales na so salose. Ia manombo ianggap penulis parjolo na patidahon abeteng saro Inggris baen manulis karya sastra dot inda mamake saro Perancis sanga saro Latin.

## Sumberna
Geograpi

**Geografi** ima elmu na mamparsiajari satontang ganan dohot parsamaan, dohot parbedaan (variasi) keruangan ni fenomena fisik, dohot manusia i ginjang  duniaon. hata geografi marasal sian Saro Yunani ima gêo ("Bumi"), dohot graphein ("tulisan", sanga "manjelaskon").

Geografi juo marupaon golar judul buku marsejarah di subjek on, na tarbonggal ima Geographia tulisan Klaudios Ptolemaios (abad napadua).

Geografi inda na sakadar kartografi, studi satontang peta. Geografi inda na um manjawab aha, dohot di dia di ginjang ni duniaon, tai juo mao di si, dohot inda di ganan nalainnai, manombo diartioan dohot "lokasi ibagasan ruang." Geografi mamparsiajari hal on, bope na patunda alam sanga jolma. Juo mamparsiajari akibat nai disobobkon ni parbedaan na tarjadi i.

## Pangartian manurut ahli-ahli
**Eratosthenes (abad naoa-1)**
Geografi marasal sian hata geographica na mararti panulisan sanga panggambaran bontuk muko bumi.

**Claudius Ptolomaeus**
Geografi ima sada panyajian lewat peta tingon sabagian dohot sude parmukaan bumi.

**Ullman (1954)**
Geografi ima interaksi antar ruang.

**Strabo (1970)**
Geografi donok kaitanna tu faktor lokasi, karakterisitik tartontu dohot hubungan antar wilayah sacara kasaluruhan. Pandapot on dungni didokon konsep Natural Attribute of Place.

**Ekblaw dan Mulkerne **
Geografi ima elmu parbinotoan na mampalajari bumi, dohot hangoluanna, mampangaruhi pandangan hidup ta, panganon na ita pangan, pakean ita pake, bagas na ita inganani, dohot tempat rekreasi na ita nikmati.

**Paul Vidal de La Blance**
Geografi ima studi tontang kualitas negara-negara, di dia panontuan sada hangoluan targantung sanga sandia jolma pature alam on.

**Prof. Bintarto (1981) **
Geografi mampalajari hubungan kausal gejala-gejala i parmukoan bumi, bope na marsifat fisik sanga na manyangkut kahidupan makhluk hidup dohot parmasalahanna malalui pandekatan karuangan, kalingkungan, dohot regional tu kapontingan program, proses, dohot kabarhasilan pambangunan.

*Hasil seminar dan lokakarya i Semarang (1988)*'
Geografi ima elmu na mampelajari parsamaan, dohot parbedaan fenomena geosfer dohot sudut pandang kewilayahan, dohot kelingkungan ibagasan konteks keruangan.

**Von Rithoffen**
Geografi ima studi tontang gejala, dohot sifat-sifat permukaan bumi dohot naadong dibagasan na isusun mardasarkon letakna, dohot mancuba manjelaskon hubungan timbal balik antara gejala-gejala, dohot sifat nia.

**Haris (2012)** 
Geografi ima sada elmu na mangkaji sagala aspek-aspek adong di ginjang duniaon dohot konsep spasial tu pamanfaatan pambangunan na adong di ginjang duniaon.

**Bernhardus Varenius**, i karyania na marjudul GEOGRAPHIA GENERALIS, ia mambagi geografi manjadi
Geografi absolute
Geografi relative
Geografi komparatif

## Sumberna
Geologi

**Geologi** (marasal tingon Yunani: γη- [ge-, "bumi"] dot λογος [logos, "hata", "alasan"]) ima elmu (*sains*) na mamparsiajari bumi, komposisina, struktur, sifat-sifat fisik, sejarah, dot proses pambontukanna. Halak na mampelajari *geologi* ima idokon *geolog* ima alai manologi malen panontuan umur ni bumi on na iparkiraon alai sakitar 4.5 miliar (4.5x109)

taon. Ima juo manentuon kulit bumi on i pecah manjadi lempengan tektonik na margorak i ginjang mantel na satoga caer.

## Sumberna
Georg Frideric Handel

**Friedrich Händel** (saro Inggris itulis **George Frideric Handel**), (sorang i Halle, 23 Februari 1685 – maninggal i London, 14 April 1759 i umur 74 taon) ima sada komponis musik Barok Jerman na manghabiskon sabagian maso ni ngolunia i Britania Raya. Ia ianggap manjadi pambaen naoarjolo i musik concerti grossi, opera dot oratorio. Conto karyania na tarmashur ima Water Music, Fireworks Music dot oratorio Messiah. ia ima komponis godang na i agungkon ni bahat gareja, bope Protestan, Katolik dot Anglikan.

## Sumberna
Georg Wilhelm Friedrich Hegel

**Georg Wilhelm Friedrich Hegel** () () ima sada filsuf idealis Jerman na sorang i Stuttgart, Württemberg, saonnari i Jerman barat daya. Pangaruhnia sangat bolak taradop panulis tingon bahat posisi, tarmasuk pangagumnia (F. H. Bradley, Sartre, Hans Küng, Bruno Bauer, Max Stirner, Karl Marx), dot alaima na manontangna (Kierkegaard, Schopenhauer, Nietzsche, Heidegger, Schelling). Bisa idokon molo iama na parjolo sanoli patandaon i filsafat, gagasan molo Sejarah dot hal na nyato ima ponting anso bisa kaluar tingon kuliang *[[philosophia perennis]]*, ima, masalah-masalah natotop i filsafat. Ia juo mandokon pontingna na Lain i proses sodapot kasodaran ibana (ligin dialektika tuan-hatoban).

## Sumberna
George Washington Carver

**George Washington** **Carver** (1864-1943), ilmuan dohot pendidik Amerika. Sangat marjasa harani riset Nia dibidang ilmu pertanian, dohot marperan mangubah sangat pertanian i daerah Selatan AS.
Dilahirkon sebagai budak  i Diamon Grove, Missouri, AS, taon 1864 dot maninggal 5 Januari 1943.  Waktu umur sakitar 10 taon Ia maninggalkon tempat nia ilahirkon dot kehe ia mangaranto tu wilayah Midwest mambaen karejo aha sajo sobisa totop marsikola. Carver inda unjung mantak marsiajar, masuk sikola ijiape Ia tinggal dot akhirna lulus SMA i Minneapolis, Kansas taon 1885.

Lulus Ia ujian masuk tu Hihgland College di timur laut Kansas. Tapi pejabat sikola manolak pas binotona Ia marulit nalomlom.
Waktu taon 1891 Carve  masuk tu Lowa State  College of  Agrikultural And Mechanical Arts ( sannri Universitas Negeri Lowa) i Ames. Ia ma jadi alak namarulit nalomlom naparjolo mandapot golar Bachelor of Science di saun  waktu taon 1894. Caever dungi iangkat manjadi asisten mata pelajaran botani disaun. Sambil marsiajar, ipasiap Ia kuliah tingkat master, marsiajar panyakit dahan dohot bagian nitanoman. Taon 1896 Ia mandapot golar master taoni juo, nadiusulkon pendidik Amerika.

## Sumberna
Giacomo Puccini

**Giacomo Puccini** (1858-1924) ima sada komponis Italia. Giacomo Puccini marasal sian alak namarsuada. Udaknia na mangajarkonnia marmain piano. I umur 19 taon ia mandapot karejo manjadi organis dot pamimpin paduan suara i tano hasorangannia, Lucca. Dungni ia kehe tu Milan get marsiajar musik. Ia manulis opera na parjolo i sada partandingan tai ia inda monang. Sidung i ia manulis adong-adong opera  dohot marhasil. Opera on antara lain La Boheme iproduksi taon 1896, Tosca iproduksi taon 1900, Madame Butterfly iproduksi taon 1904 dot Turandot. Puccini maninggal so salose karya Turandot, tai karyania dungni isaloseon dongannia Franco Alfano, dot parjoloo sanoli ipentaskon i taon 1926.

## Pautan ruar
* Giacomo Puccini "E lucevan le stelle" from "Tosca", sung by Romeo Berti, 1906
* Giacomo Puccini, "Boheme"
* Biografi Puccini
Giot bebas

**Giot bebas** (), sanga **giot bebas**, ima sinaloan giot mamili i antara bahat angan-angan marbuat marbeda na mamungkinkon. Hal on tarkait solkot dohot konsep tanggung jawab, pujian, kasalahan, dosa, dot penilean-penilean lain na umna marlaku i parbuatan-parbuatan na ipili dohot bebas. Salain i juo marsangkut dohot konsep sipaingot, persuasi, partimbangan, dot larangan. Biasona umna parbuatan-parbuatan na giot ni roa maia sacara bebas na ipandang pade giot ioloon sanga iparsalaon. Tardapot bahat abiaran marbeda tarkait ancaman-ancaman tu kamungkinan adongna giot bebas, marmocom mardasorkon sanga songondia sapetona pamahaman tu hal on, na manombo manjadi bahan pardebatan.

Sadebana alak mangartion giot bebas manjadi sinaloan sasadaalak giot mambaen pilion na ujungna indape itontuon ni kajadian-kajadian nasolpu. Determinisme mandokon molo umna sada angan-angan parbuatan sajo na mungkin tarjadi, mambaen inda konsisten tu adongna giot bebas on. Masalah on madung iidentifikasi i filsafat Yunani kuno, dot sampe sonnari lek na manjadi fokus utamo pardebatan filosofis. Pandangan on, na mangartion giot bebas inda cocok dohot determinisme, idokon *[[inkompatibilisme]]* dot mancakup bope libertarianisme metafisik, na mangklaim molo determinisme ima sala dot arani i giot bebas mungkin adong, sanga determinisme gogo, na mangklaim molo determinisme i peto dot arani i giot bebas inda mungkin adong. Hal on juo mancakup inkompatibilisme gogo, na manganggap molo bope determinisme sanga panyangkalanna inda sadalan dohot giot bebas, dot arani i giot bebas ianggap mustahil i kaadaan sanga ahape namarkenaan dohot determinisme.
Giovanni Pierluigi da Palestrina

**Giovanni Pierluigi da Palestrina** ima sada komposer musik Gareja Katolik Roma na tarmashur i maso Renaisans. Ia sorang i pangujung taon 1525 i Palestrina, Italia, dot maninggal i Roma i tanggal 2 Februari 1594. Ia mamparsiajari musik i Roma i taon 1540, atia pangaruh Renaisans dompak markombang i si.[2] Siding i, Palestrina mulak tu kota hasorangannia dot karejo manjadi komposer i sadun.

Palestrina manggubah 104  misa dot 375 motet.[1] Misa-misa na adong isusun marbontuk koor i opat sampe salapan sora.[1] Karya na paling termashur ima Misa Brevis dot Misa Papae Marcelli.[1] Karya-karya Palestrina ampir ipake sudena mocoman misa na adong i partongaan dot pangujung abad pa-16 i Gareja Katolik Roma.

## Sumberna
George Byron

**George Gordon Byron, Baron Byron pa-6** (22 Januari 1788 – 19 April 1824), ipio Lord Byron, ima sada penyair Inggris na juo dohot mangarintis kamerdekaan Yunani. Penyair natarbonggal on sorang i London, Inggris, Patnia timpang muloi sorang. I umur 10 taon, ia mandapot pucako tano sian anggi-niompingnia i topi arangan Sherwood mambaen ia i gorar si Lord. Atia matobang, pake kudo, ia manguliangi Yunani dot kapuloan i Laut Aegean saonok 2 taon. Atia mulak i taon 1892, ia mambaen syair Childe Harold na manggambarkon pardalananna.

## Karya na

## Sumberna
George Washington

**George Washington** () ima Presiden Amerika Serikat (1789–1797) na parjolo . I umur 11 taon amangnia ima maninggal. George Washington parjolo-jolo karejo manjadi mantari ukur, ia dungn i masuk tu tentara i umur 21 taon, dot iangkat manjadi Letnan Kolonel ati dohot wajib militer nadibaon Gubernur negara bagian Virginia. Marripe taon 1759 dohot Martha Dandridge Custis Washington, George Washington pature aumania na bolak i Virginia dot manjadi anggota Dewan Parwakilan Rakyat Virginia, sampe Revolusi Amerika mapultak. George Washington ima anggota parkumpulan rahasia *[[Freemasonry]]*.

Atia marumur 33 taon, ia mamili tu na marbariba alak najaji negara bagian Virginia na mangarontak mangalaon alak-alak Inggris na mangaluarkon undang - undang na inda adil manurut pandapot alak Virginia. Ia pe martugas mamimpin tentara Virginia. I taon 1775 ia iangkat manjadi Panglima  Kongres Kontinental manjadi panglima targinjang, ima Kongres pa-13 luak jajahan Karajaan Inggris.

I taon 1776 Revolusi Kamerdekaan Amerika mapultak dot Kongres Kontinental pakaluar Deklarasi Kamerdekaan dot manarakkon ibana tingon Karajaan Inggris. Kapemimpinan George Washington markontribusi bahat i absrhasilan luak-luak jajahan i Amerika mamparjuangkon kamerdekaanna. I taon 1783 Inggris mangakui kamerdekaan Amerika Serikat, George Washington kaluar sian tentara. Opat taon sidungi i 1787 ia msnjadi Katua Konvensi Konstitusional.

## Pancapaian na

## Sumberna
Globalisasi

**Globalisasi** ima proses integrasi internasional na tarjadi arani partukaran pandangan dunia, produk, pamikiran, dot aspek-aspek kabudayaan lainna. Kamajuan infrastruktur transportasi dot telekomunikasi, tarmasuk adingna telegraf dot Internet, ima faktor utamo i globalisasi na mur msngangkat saling katargantungan (interdependensi) aktivitas ekonomi dot budaya.

Bope adong pihak mandokon molo globalisasi marpangkal i era modern, sadebana pakar lain na manyise sejarah globalisasi sampe dompak so jaman panemuan Eropa dot palayaran tu Dunia Baru. Adong juo pakar na mancatat tarjadina globalisasi i milenium patolu dompak so Masehi. I ujung abad pa-19 dot pangkal abad pa-20, parsambungan ekonomi dot budaya dunia marlangsung sangat copat.

## Sumberna
Giuseppe Verdi

**Giuseppe Fortunino Francesco Verdi** (sorang i Le Roncole, 10 Oktober 1813 – maninggal i Milan, 27 Januari 1901 i umur 87 taon) ima komponis Italia sian era Romantik na tarutamo targorar dohot opera-opera naibaenna. Gorarnia sataraf dohot Richard Wagner manjadi komponis opera paling marpangaruh i abad pa-19,dot mandominasi dunia musik Italia sidung Bellini, Donizetti, dot Rossini. Karya-karyania biaso ipentaskon i teater opera i  duniaon. Sadebana ende tingon opera-opera naibaennia madung  ipake i budaya sonnari, i antarana ende-ende songon "La donna è mobile" tingon opera Rigoletto, "Libiamo ne' lieti calici" (The Drinking Song) tingon opera La traviata, "Va, pensiero" (The Chorus of the Hebrew Slaves) tingon Nabucco, "Coro di zingari" tingon Il trovatore dot "Grand March" tingon Aida.

Sidung maninggal panyair sanegarania, Alessandro Manzoni, Verdi manulis Messa da Requiem i taon 1874 manjadi panghormatan tusia. Messa da Requiem saonnari inile majadi adikarya tradisi oratorio sakaligus bukti sinaloannia manulis musik salain opera.[2] Verdi juo aktif i dunia politik. Rap dohot Garibaldi dan Cavour, Verdi igorar manjadi tokoh proses reunifikasi Semenanjung Italia (Risorgimento).

## Sumberna
Gol

**Gol** ima istilah i bahat cabang olahraga na marujuk tu kajadian masukna bola tu gawang. Sadebana cabang olahraga na mamake istilah on ima marbal, hoki es, hoki lapangan, polo aek, dot bal tangan.

pula songkonon marbal gol bisa dei tarjadi

* Sepak pojok
* *Tendangan* bebas
* *Tendangan* langsung
* *Tendangan* pinalti
Gorakan 30 September

**kajadian 30 September** 1965 (i dokumen pamarentah tarsurat Gorakan 30 September/PKI, i papondok G30S/PKI), Gestapu (Gorakan September Tolu Pulu), Gestok (Gorakan Sada Oktober) ima sada kajadian na tarjadi salewat borngin tanggal 30 September sampe i tanggal 1 Oktober 1965 atia pitu perwira ginjang militer Indonesia rap adong-adong alak lain na ibunu i sada usao naget mabaen kudeta.

## Korban na
Adong pe pitu ahalak na manjadi korban na ima :

Letnan Jenderal TNI Ahmad Yani (Menteri/Panglima Angkatan Darat/Kepala Staf Komando Operasi Tertinggi)

Mayor Jenderal TNI Raden Suprapto (Deputi II Menteri/Panglima AD bidang Administrasi)

Mayor Jenderal TNI Mas Tirtodarmo Haryono (Deputi III Menteri/Panglima AD bidang Perencanaan dan Pembinaan)

Mayor Jenderal TNI Siswondo Parman (Asisten I Menteri/Panglima AD bidang Intelijen)

Brigadir Jenderal TNI Donald Isaac Panjaitan (Asisten IV Menteri/Panglima AD bidang Logistik)

Brigadir Jenderal TNI Sutoyo Siswomiharjo (Inspektur Kehakiman/Oditur Jenderal Angkatan Darat)

Letnan Satu Pierre Andreas Tendean (ajudan Jenderal Abdul Harris Nasution yang tewas karena pasukan PKI mengira ia adalah Jenderal Nasution)

On pe nung do anjadi korban nai na pitu halak on pe iambukon ma dohot ikubur I bagasan ni sumur na jolo na adong I Pondok Gede i Jakarta sumur on pe idokon halak ma dohot itandai halak golarna ima Lubang Buaya.

## Nungdo Kajadian
Nungdo kajadian ni G30S/PKI on halak on pe mangido dohot nagogo anso presiden Sukarno anso mambubarkon PKI, dungdo songkoni Sukarno on pe manyuru pamarintah Mayor Jendral Soeharto paiyas sudena on sian on unsur pamarintahan sian on pangaruh ni PKI.

Soeharto on pe margorakma sacopatna idokon juoma bahasona PKI on sabagai gorakan ni kudeta dohot alai tokohna iburu dohot itangkup tarmasukma DN Aidit na sompat muli tu Jawa Tongah tai tong nung I tartangkup juo ma.

Nungi anggota ni organisasi on pe na mandung I anggop sabagai *simpatisan* na adong juo hubungan na dohot PKI on pe ona tangkup ma ima samuloi on parkumpulan ni antarana Lekra, CGMI, Pemuda Rakyat, Barisan ni Tani Indonesia, Gerakan Wanita Indonesia dohot nalain nai. 

**Paringotan ari G30S/PKI** 

kajadian G30S PKI idokon juo ma sajarah na jat ni bangsa Indonesia on jadina satiob generasi nangkon na mambotoma naga ha do kajadian on, nungi kaluar ma TAP MPRS XXV/MPRS/1966 na torus marlaku dope sampe sannari ima isi na sa tontang pambubaran partai kommunis Indonesai pandokonan nai ima sabagai organisasi natarlarang i sude wilayah ni negara Indonesia on jialai partai komunis Indonesia on dohot larangan isatiob kagiatan anso manyobarkon sangape mangombangkon fohom sangape ajaran komunis/marxisme-lenimisme.  

## Mandokna
Gordang Sambilan

**Gordang Sambilan** on ma sada kesenian tradisional sian Mandailing Natal, ijiama gordang namararti gendang pula i artion tu saro Indonesia sambilan artina sembilan (9) pula i saro Indonesia. satiop gordang marbeda-beda doi ukuran na i ima namambaen suara nai jadi marbeda-beda.

Najolo gordang sambilanon imaenkon pas acara-acara na sakral maiya on, tai dung sannari gordang sambilan mandung dor imainkon apalagi pas acara orja, siriaon, sanga manarimo tamu sian luar daerah gordang sambilan pe imaenkon pasmanyambut acara nagodang songon di arirayo idul fitri.

Ukuran ni gordang nai pe marbeda-beda do i muloi on lanjang dohot bolak na satiop gondang i adong dei ukuran na masing-masing dohot satiop gondang pe marbeda do bolak na, garis ni panampang na paling godang ima ima sakitar 60 (onom puluh) cm manokokna inda porlu 9 (sambilan) halak harana 1 (sada) sangape 2 (dua) halak ma bisa i manokok 2 gondang baru pamukul nai ibaen on hayu. I samping gondang sambilan i adong dei gondang tunggu-tunggu dua ima dua gondang na ukuran na lobi  menek siang gordang sambilan, pula gordang sambilan pa nokok nai ibaen on hayu jadi pula gondang tunggu-tunggu dua on panokokna ima tangan do langsung i.

Na manokok sangape na mamaen kon gordang sambilan dohot gondang tunggu-tunggu dua on lobi deges dohot lobi manarik ipake ma baju na sarangam dohot warna na ima gabungan on narara, na lomlom, dohot na bontar. Na dua alat musik on i maenkon ima i acara siriaon sangape perta adat pula gordang sambilan i maenkon so meriah acara nai gondang tunggu-tunggu dua I maen kon sakaligus mangiringi tor-tor sangape mangoban pangantin lao sian on pelaminan.

Adong juo jenis irama ni Gordang Sambilan, songon :

# Roba na mosok
# Udan Ronggur
# Si utur sanggul
# Sampuara batu na magulang
# Hamatean

Gordang sambilan on adong do i *klasifikasina* sasuai dohot ukuran nai muloi on nagodang sampe na menek, na paling godang i dokon dohot jagat baru panokok nai idokon panjagati, baru na ukuran nai partongaan idokon panigai dohot udong kudong, bar una paling menek idokon tepe-tepe. Gordang sambilan i simpan i halaman bagas godang adong i baen sopona juo ima golarna sopo godang.

Sabalum agama islam masuk i mandailing najolo ima I ompu ni ompuna gordang sambilan on ipake alai sarana ipake mamiyo roh-roh na idokon si baso. Carana ima dohot manokok na dohot sada upacara khusus dohot iringan irama na khusus. I samping i igunaon juo tu manurunkun udan sangape mangantak udan.

## Mocom-mocom ni paralatan gordang sambilan

## Cara mamaenkon na

## Logu-logu na imaenkon

= Sumberna =
Gordang sambilan

## Gordang Sembilan
Gordang Sambilan On mada sada tradisi sian mandailing ima gordang sambilan, gordang (bedug) yang terdiri dari Sembilan gordang (bedug) on ma namambaen golar na manjadi gordang sambilan. Tradisi nasadaon di adaon pada masa najolo ima pas acara nasakral sajo maia on, tai nung sannari tradisi naonan mandung manjadi budaya narutin di maenkon pasmanyambut ari-ari nagodang, na orja, dohot manyambut tamu. Acara tradisi na onan sampe sannari lestorus dope di baen, sannari hampirma satiob huta di kabupaten mandailing natal mandung adong gordang sambilanna.

## Sumberna
Gorontalo

**Gorontalo** ima sada Provinsi i Indonesia namaribukota i Kota Gorontalo na sorang i tanggal 5 Desember 2000. Sairing dohot adongna pamekaran wilayah na markonaan dohot Otonomi Daerah i Era Reformasi, provinsi on dungni ibontuk mardasorkon Undang-Undang Nomor 38 Taon 2000, tartanggal 22 Desember dot manjadi Provinsi pa-32 i Indonesia.

## Sumberna
Gottfried Wilhem Leibniz

**Gottfried Wilhem Leibniz** sanga manombo ieja manjadi **Leibnitz** sanga **Von Leibniz** (1 Juli (21 Juni manurut tarikh kalender Julian) 1646 – 14 November 1716) ima sada filsuf Jerman katurunan Sorbia dot maraasal sian Sachsen. Ia tarutamo targorar arani paham *Théodicée* muda alak mangolu i dunia na sadengganna mungkin arani dunia on ibaen Tuhan na Samporno. Faham *Théodicée* on manjadi targorar arani isunggul i buku *[[Candide]]* karangan Voltaire.

Salain sada filsuf, ia ima ilmuwan, matematikawan, diplomat, fisikawan, sejarawan dot doktor i hukum duniawi dot hukum gareja. Ia ianggap manjadi Jiwa Universalis zamannia dot marupaon salah sada filsuf na paling marpangaruh i abad pa-17 dot pa-18. Kontribusinia tu subyek na sangat bolak marampar i bahat jurnal dot puluan ribu surat dot naskah manuskrip na indape sudena ibuka. Sampe saonnari indape na adong edisi nasingkop satontang tulisan-tulisan Leibniz dot dohot on laporan nasingkop mangenai prestasinia indape bisa ibaen.
 
Leibniz sorang i Leipzig dot maninggal i Hannover.

## Bacaon
* Translations by Jonathan Bennett, of the *New Essays*, the exchanges with Bayle, Arnauld and Clarke, and about 15 shorter works.
* Gottfried Wilhelm Leibniz: Texts and Translations, compiled by Donald Rutherford, UCSD
* Leibnitiana, links and resources edited by Gregory Brown, University of Houston
* Philosophical Works of Leibniz translated by G.M. Duncan (1890)

## Sumberna
Gunung Bromo

**Gunung Bromo** sngape I Bahasa Tengger i ijo ”Brama”, i pe idokon Kaldera Tengger, i sebuah gunung berapi na aktif i Jawa Timur, Indonesia. Gunung on ginjang nai adong 2.329 meter i ginjang permukaan laut dot adong i opat wilayah kabupaten, ima I kabupaten Probolonggo, Kabupaten Pasuruan, Kabupaten Lumajang, dot Kabupaten Malang. Gunung Bromo on na terkenal sebagai objek wisata na utama I Jawa Timur. Sebuah objek wisata, bromo manjadi manarik harana statusnai sebagai gunung berapi na les aktif. Gunung Bromo on termaksud tu kawasan Taman Nasional Bromo Tengger Semeru.

Bentuk ni badan Gunung Bromo on mangiuti dot lembah dot batang ni aek dohot kalder sanga lautan pasir na luasna sekitar 10 kilometer persegi, adong kawah dohot garis tengah ± 800 meter (utara-selatan) dot ± 600 meter (timur-barat). Sedangkon daerah na bahaya nai berupa limgkaran na jari jari 4km gon pusat kawah Bromo. I abad 20 dot abad 21, Gunung Bromo on mandung Meletus sebanyak beberapa kali, dohot na I interval waktu i na teratur, i 30 tahun. Letusan nagodang tarjadi i tahun 1974, sedangkon na terakhir tarjadi i 19 juli 2019.

I penduduk sekitar Gunung Bromo, Suku Tengger, Gunung Bromo/Gunung Brahma i percaya sebagai gunung suci. Harana satiop tahun masyarakat Tengger mangadaon upacara Yadnya Kasada sanga Kasodo. Upacara on i tempat na i pura na adong i toru kaki Gunung Bromo dot i puncak Bromo. Upacara on i adaon i tonga borgin sampe tu torang ari satiop bulan purnama sekitar i tanggal 14 sanga 15 i bulan Kasodo (pasapulu).

## Kawah dan Lautan Pasir Bromo
Dung salose mangaligi matahari terbit, bisa ho mulak manuruni gunung pananjakan i dot kehe tu Gunung Bromo. Sinar ni matahari i mambaen ho bisa mangaligi pemandangan na adong i sekitar i. Harana ita malewati lautan pasir na luasna sampe 10 km2. Daerah na gersang na i penuhi pasir dot na adong sotik rumput-rumput na mandung koring. Ombusan angin, mambaen pasir i marterbangan dot bisa mambaen ho mosa.
 
So bisa mancapai kaki Gunung Bromo, ho inda bisa manggunaon kendaraan. Sambalik, ho angkon manyewa kaki sa arga Rp 70.000,- sanga pala kuat ho, ho bisa mamilih lao. Harana, porlu diligi kaki matarahi on hal na mudah, harana sinar nai terik, jarak nai na dao, abu nai merterbangan dot mambaen pardalanan mu semakin borat.

Sannari, ho angkon manaek i anak ni tangga na mancapai 250 anak tangga so bisa mangaligi kawah Gunung Bromo. Sampe tu puncak Bromo na tinggi na 2.392 m gon permukaan ni laut, ho bisa mangaligi kawah Gunung Bromo na mangaluarkon asap. Ho pe bisa malayangkon pandangan mu tu toru, so nida lautan pasir na bisa i nikmati.

## Sumberna
Gunung Everest

**Gunung Everest** ima sada gunung na martibal i  Zona Sagarmatha, Nepal-Tibet, perbatasan Tiongkok gunung on pe anjadi gunung na ginjang juo pula I ligi tingon Radhanath Sikdar ima sada juru ukur dohot na jago ma idokon matematika sian on Bengal, marupaon halak na parjolo mandokon puncak Everest on ima sabagai gunung na paling ginjang na alewati pangetongan trigonometric ima I taon 1852 pangetongan nai pe ibaen sian teodolit ngon 150 mil daona ngon india an sabagaian masyarakat India on porcaya bahasona puncak on samostina murut Sikdar inda Everest.
Gunung on pe adong sakitar 8.850 m bope tong adong dapot pariasi sian on sabidang ukuran nai haginjangan bope pamarintah Nepal sangape Cino indape mangsahkon ukuran on sacara resmi na. haginjangan ni gunung on pe sabotulna asumsi tingon alai doon I ma 8.850 m I ikuralai pe tong ima itaon 1856 ma na porjolo atia I iukur ima I taon parjolo I dapot ma haginjangan nai 8.839 m, taitong idokon juo ma 8.840  (29.002 pat). Baru nung I tambahan 0,6 m (2 pat) patidaon kon samaso I tarida haginjangan nai na paling botul ima  29.000 pat on ma na I asumsion nalai tu halak on ipe mandung I pa ibul mai.

Sian on ginjang nai muloi ma malengkung dohot manulak kerak dohot gumpalan batu kapur tu ginjang ima na mambaen sebab na barisan ni gunung Himalaya nai mulai ma manjungjung tu ginjangan ima samuloi ngon 15-17 juta taon na jolo puncak ni Everest on andung mei sampe 5,000 meter dohot torus dope tumbuh on.

Martundong antar dualempeng banua on pe mandung tarjadi sampe sannari lempeng hindia onpe palan-palan mangarah ma tu Utara ima sadao 5 cm partaon na baru nung I puncak ni gunung on pe artamaba juo ma 4 mm partaon na bopetong bagaian sain Himalaya manginjang sakitar 10 mm pertain na.

## Tarbontuk na gunung Everest
I sada maso atia I puncak ni batu kapur na tardokon cur ana manjulang tu lagit tan sakitar 200 juta taon na jolo ima samuloi ngon maso ni dinosaurus ma ima ataia superbanua ima atia matapor arkoping-koping  Pangea nai. Banua India pe jadina malua ma mumbangma tu utara malewati alaman na lapang ima samudtra Tethys saonok 150 juta taon sampe ma manundong sasama banua na jadi sannari banua na sara pita tanda ima Asia sakitar 45 juta taon na jolo.

Baen na gogo ni partundongan ni antara sada banua dohot banua na lain nai mambaen ma partundongan na sangat gogo baen na gogot nai mambaen lempeng na itoru Samudra Tethys natarbaen sian on kerak samudera maluncur tu toru lempengan Eurasia onma na idokon nalai I zona subduksi

Dung do songkoni lempengan Samudra on pe manyosoti tubagasan mantel ni bumi on mangikis lompitan lompitan batu kapur na tarjadi Ipas waktu I sampe tu lempeng India dohot Euresia ma muloi mei torus manulak satiop on sisi na.

## Sumberna
Gunung Sorik Marapi

**Gunung Sorik Marapi** ima sada gunung na adong i Taman Nasional Batang Gadis, anggo lobi jelasna gunung on ima i kampung Sibanggor Julu, Kecamatan Puncak Sorik Marapi Kabupaten Mandailing Natal, Sumatera Utara. Gunung on na aktif dope on tai idokon alaima na modom (*vulkanik*) ima ginjangna 2.145 meter.

I puncak gunung on adong do sada danau vulkanik, gunung on masuk do golongan aktif normal, arangan i sakeliling gunung i na degesan dope dohot tarjago dope sude na. songoni juo dohot binatang na adong isi marragam dope binatang na tinggal i arangan i, on pe manjadi lokasi Taman Nasional Batang Gadis. dung do sa maso on muloi ma rame halak mandaki gunung on, adong ma ibaen alai dalanpandakian bopena marbeda-beda pula ge mandaki tu gunung on waktu na i butuhkon pe marbeda-beda tai basona 3-4 jom ma.

tarcatat gunung on mandung unjung mapultak

## Sumberna
Gunung Fujiama

**Gunung Fujiama** ima sada gunung, gunung Fuji sangape na mampunai golar Gunung Fujiama namarupaon gunung na adong I Jepang hampirma sude halak manandai gunung on, sude halak Jepang pe inda pala asing be on pula mambege golar Gunung Fujiama on be. Onpe ning halai so bisa itandai halak nag ok pe I Jepang on inda baen na asal-asal on pe tai tong baen na mandung ibaen ma tulisan na sauloi tigon na jolo ma ibaen halak ima puisi dohot mandung gok halak na manulis kon satontang ni gunung on samuloi on taon 1600 izaman ni Edo.

Sian on dao pula I tatap ma jolo gunung on tarida ma ginjang ni gunung on samuloi on toru sampe tu ginjang, I Jepang on pe on ma gunung na paling ginjang juo ma na adong i Jepang on. Gunung on pe martibal juo ma I sakitar 60 mil sian on ibu kota Jepang Tokyo gunung on pe marginjang 3.776 mdpl adong pe bontuk ni tano on ima tano na arbatuan juo ma.
Halak na rope sangape turis nagok doon naro tuson anso mandaki gunung Fujiama on hampir satiop taon bisa ma sampe 200.000 halak lobi na ro sajo mandaiki ni gunung on gunung on pe tardokon dope on gunung na mar tipe Vulkanik na aktif dope ima natarakhir 1700-an ma mapultak.

I masyarakat nai puncak ni gunung on I anggap alai ma na sacral on samuloi tingon zaman na jolo ilarang juo ma tu adaboru pula get manaek tu ginjang ipe pas ma I zaman Meiji I akhir taon 1860-an samurai kuno ibaen iya ma kaki ni gunung on ima sabagai tompat latiahan nia na tarponcil donok ma tu huta Gotemba pas I maso I baru nung I Shogun Minamoto no Yoritomo na itoru nia yabusame I daerah nainan ima iawal pariode ni si kamamura. adongpe halak na parjolo mandaki gunung on ima sada halak biksu naso binoto dope golarna naga ise doon adong pe ibaen iya songkoni ima mandaki gunung on ima naget mandalankon paribadatan nia tu tuhan nia ima so kehe iya mandakina gunung on bope marsalju tai tong ima idokon halak na jolo baru iwariskon caritoon sian zaman tu zaman.

## Legenda ni gunung on
Gunung on pe adong juo doon legenda ima na jolo adong ma sada ompung na tinggal dohot istri nia I sada daerah na menek bope mandung tobang halai, totop do alai indape adong mandapot anak jadina pas ma isada aria tai I ompung on manaba bulu dapot ompung on ma sada anak boru baru I oban ompung on ma dohot ilehen golarna Kaguya.

Dung do lewat martaon-taon Kaguya on torus tagis atia bulan purana Kaguya on pe sabotulna baen na marasan tigon on bulan ma. Ompung dohot nenet on pe na akan sedih ma on pula mandung ro bulan purnama arani baen na akan ago ma si Kaguya on.

Jadina putri Kaguya on pe mangalehen sada ubat hagoluan na kokal ma margolar Fushi no kusuri ima sabagai tanda tarimokasih nia baen na mandung tong ijago ompung on iya samuloi ngon na jolo tai tong ompung on dohot istri nia mambakar ubat on I gunung an arana alai pe arpikir baen aha do laga mangolu saonok na pula naso adong do putri nalai on Jadina ibaen ma goler ni gunung I fushi no yama baru nung do martamba onok itanda halak ma dohot golar Fujiyama na mararti gunung abadi.

## Sumberna
Gunung Sibayak

**Gunung Sibayak** on pe ia sada gunung na adong I Kabupaten Karo Sumatera Utara gunung on pe sabotulna na aktif doon adongpe katinggian na ima 2.172 M sian on parmukaan ni laut, gunung on pe ma dor maon idaki halak ima tingon malewati arangan tombak dohot tobing na gok ma hasulitan na pula naget ilewati baru iginjang nai dapot ma daratan na bisa ipake naget markemah ma I puncak ni gunung on sian on puncak nai pe tarida doon kawah nai nales aktif dope on. Adong pe jarak sian on kota Berastagi tu Tompat awal pandakian on tingon on huta Jaranguda 1,5 KM ma sian on huta Raja Beneh 15 K ma lolot ni pandakian on pe ima markisar 2 sampe dohot 3 jom ma. tai tu puncak na oaking ginjang gunung sibayah inda donok di kawah i dungi pardalanan tusi puncak na paling ginjang i pe unpayah dot waktuna pe un lolot bisa sampe 8 tu 10 jom

## Kisah legenda na
Gunung Sibayak on pe tong adong juo doon legenda na ima na yakin tong masyarakat tarlobi-lobina Suku Karo ima sabagai gunung Raja, ima najuolo atia I adong barabang dohot maranggi na mandapotkon dua gonggam sere na murni I poti, tai tong sabolum bisa alai manikmati hasil sian on sere I maninggal ma alai ibaen kacarobohan ni alai sendiri.

Adong juo legenda suara tingon narako na dor ibege songkonon suara gemuruh pas atia mandaki ma gunung Sibayak on manurut ni masyarakat on suara gemuruh onpe idokon masyarakat ma suara legenda ni “Suara Narako”.

Pula iigi tingon legenda na adong dohot carito na mandung adong i masyarakat on ima adong sada dukun na tardokon ma nagat ginjang ilmuna na tinggal sarap dohot anak na adaboru. Dukun onpe anggo masalah mangubati najagoan doon sape halak na sekarat pe bisa I ubati iya, jadina tlap ma I sado ari ijia anak boru nia on marpanyakit ma baru tong maninggal ma putri nia on arani mancit on baen naso unjung tarubati jadina tagisan nalai ima na I anggap masyarakat on na manjadi suara gemuruh on.

Tai tong ibalik on sude carito zaman na jolo I sian Suku Karo yakin bahasona gunung sibayak on mampunai Jiwa dohot parasaan doon jadina masyarakat on pe totop dei manghimbau tu satiop halak naget kehe tu sadun nangkon na manjago kabersihan dohot mar tutur nadeges sajo ma.

## Obar Siluluton
Itaon 2017 adong ma halak na ke mangaati sian on jerman nakarejo i Sigapura baru dapot alai ma mandung maninggal gunia ima i batang ni aek terjun Dua Warna Sibolagit ima i akhir Juli itaon i 2017, pitu ari sabolumna andung idokon mago maoon bayo on i saputaran gunung Sibayak on marangkat ma bayoon sian on hotel nia naget mandaki tu gunug on 

## Sumberna
Gunung Tua Sm, Kotanopan, Mandailing Natal

**Gunung Tua Sm Sanga pe i paginjang jadi Gunung Tua Sayur Maincat. So i dokon Gunung Tua Sayur Maincat, arana Ulayat on ima Ulayat ni Kerajaan Sayur Maincat di Kotanopan. Huta on** ima sala sada huta na adong i kecamatan Kotanopan, kabupaten Mandailing Natal, provinsi Sumatera Utara, Indonesia.
Guo Batu, Batang Natal, Mandailing Natal

**Guo Batu** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.
Gunung Toba

**Gunung Toba** Ima gunung Marapi na napaling Godang ma pula mapultak ima nalewatan 2 juta taon na jolo. On ma pultak ni gunung na paling kuat, ma sampe mambaen abu Sadao 9000 km sampe tu Selatan Afrika an anggo itotal volume na endapan nai namapultak i sampe ma malobi i 5.000 kilometer kubik ma. 

## Pultakan nai
**Pultakan nai nasangat hebatna ima 840.000 taon na jolo**

Ibariba Porsea ibagaian belakang sabariba Tenggara Danau isakitar kawasan on marupaon lingkaran luar sisi tanggara ngon Kaldera Porsea. Pultakan ni Kaldera generasi Parjoloon Toba on tarjadi 840.000 taon na jolo, manghombuskon material pultakan sangot 500 km3 manghasilkon endapan ignibrit tuf Toba Tua.

**Pultakan nagodang kadua nai ima 500.000 taon na jolo**

Kaldera on tarbontuk ima 500.000 taon na jolo onpe marupaon ultak na tardokon hebat ma pultakan generasi na padua naon ibagasan ibagasan pambontukan Kaldera Toba pultakan on manghombuskon 60 km3 material na itanda halak dohot Tuf Toba Menengah na mambaen Kaldera Haranggaol na godang lingkaran nai marbatasan dohot huta Silalahi I Bariba Barat dohot huta Haranggaol I Bariba Timur.

**Pultakan napatoluna ima 4.000 taon na jolo na mambaen iklim dunia**

Markisar 4.000 taon na jolo dungdo tarjadi pultakan megakolossal na mambontuk Kaldera generasi napatolu ima Kaldera Sibandang, Tiang pultakan nai sampe ma saginjang lobi sian 50 km abu na halus dohot aerosolna sampe ma tu laisan na mancapai katinggian na lobi sian cahayo ni matahari tu bumi on baru nungi roma dampakna tu hagoluan tu sude hagoluan na adong I dunia on arani maruba iklim nai.

**Abu pultakan manyobar sampe tu satoga ni bumi on**

Abu ni pultakan nai tiob ibaen angin manyobar ma tu satoga ni bumi on sian on daratan ni Cino sampe tu Afrika Selatan, material pultakan ni super vulkano Toba on manutupi sabagian godang  ni Sumatera Uatar dohot ab unai pe manyobar manutupi sude bagian ni Asia Selatan apalna pe 15 cm ma.

**Manjadi pultakan gunung tapaling gidang dohot mapultak saonok 2 minggu**

Kakuatan pultakan ni Gunung Toba purba on adong ma I urutan napaling ginjang sampe ma 8 VEI (Volcanic Explosivity Index) pultakan nai paling godang baru nung I buseng tarjadi ma saonok 2 minggu ma on ma na tarjadi 2 juta taon na jolo.

## Geografis Gunung Toba
Danau Toba ima danau na alami marukuran na godang i Indonesia na adong I Kaldera Gunung Supervulkanik mampunai bolak 2.270 km2 Danao on pe isangko-sangko juo ima sabagai danau vulkanik natargodang I dunia, Danau Toba mampunai lanjang 100 km dohot lobarna 30 kilometer baru bagasan nai ima sakitar 500 meter danau onpe adong I toga-toga pulau sumatera barima on utara ma dohot katinggian na parmukaan sakitar 900 meter.

## Sumberna
Gunung Tua Ms, Kotanopan, Mandailing Natal

**Gunung Tua Ms** ima salah sada huta na adong i kecamatan Kotanopan, kabupaten Mandailing Natal, provinsi Sumatera Utara, Indonesia.
Gustav Mahler

**Gustav Mahler** (sorang 7 Juli 1860 - maninggal 18 Mei 1911) ima sada komposer markabangsoan Austria. Ia manjadi targorar woktu mamimpin manjadi konduktor i  gedung opera. Ia markarier manjadi konduktor sian taon 1881. I taon 1901 ia pindah tu villa baru i Dano Majernigg, Carinthia. Ia maninggal i taon 1911.

## Sumberna
Hamsad Rangkuti

**Hamsad Rangkuti** () ima sada sastrawan Indonesia na manulis carito pondok tarbonggal "Maukah Kau Menghapus Bekas Bibirnya di Bibirku dengan Bibirmu". Gorar sabotulnia ima Hasyim Rangkuti.
Hangoluan

**Hangoluan** (bdk. biota) ima tando na mambedaon objek na puna isyarat dohot cara na mambaen panopang ibana (organisme namangolu) dohot objek na inda ipunaiia, bope arani fungsi-fungsi on madung mate sanga arani alai inda puna fungsi on dot iklasifikasion dohot benda mate. elmu na markaitan dohot studi tontang hangoluan ima biologi.

hagoluan on pe sabotun na manjadi sada tando no mahluk na mangolu baen na adong dope nyawa dohot sude organ nai bisa dope marpungsi, jadi bisa dope idokon iya mangolu.

## Sumberna
Hafez

**Khawaja Syamsuddin Muhammad Hafizh Asy-Syirazi** (خواجه شمس‌الدین محمد حافظ الشيرازي), i Dunia Barat ipio Hafez sanga Hafez Shirazi, ima sada ahli sufi dot penyair Persia. Ia sorang antara 1310 tu 1337 i Shiraz, Iran, saat i marupaon luak ni harajaan Parsi. Ia tarmashur dohot adegesan syair-syair sufi dot ghazal naibaenna. Syair-syairnia tando surealisme modern.
Hak Asasi Jolma

**Hak Asasi Jolma (HAJ)** ima prinsip-prinsip moral sanga norma-norma, na manggambarkon standar tartontu tingon kalakuan nialak, dot ijago sacara taratur manjadi hak-hak uhum i uhum kota dot internasional. Alai umumna ipahami manjadi hal na mutlak manjadi hak-hak dasar "na sasadaalak sacara inheren marhak arani ia ima jolma" , dot na "lokot i sude alak"  lopas tingon bangsa, luak, saro, agama, asal-usul etnis sanga status lainna. On marlaku i dia-dia dot i satiop noli i arti na universal,  dot on egaliter i arti na sarupo tu satiop alak. HAJ porlu empati dot aturan uhum dot mamaksaon kawajiban i alak anso manghormati hak asasi jolma tingon alak na lain. Alai inda nangkan ibuat salain manjadi hasil tingon proses uhum mardasarkon kaadaan tartontu; misalna, hak asasi jolma mungkin tarmasuk kabebasan tingon kurungan malanggar uhum , panyiksaan, dot eksekusi. So um momo mangarti sanga aha do na imaksudkon ison ima "sude na manjadi kabutuhan mu manjadi hak mu mai anso bisa di turuti dungi anggon na iatanggung jawapi negara manolongi ho mamenuhina" tai porlu di ingot hak ni satiop kalak iabatasi hak ni alak nalain, jadi disi porlu marsiargaan.

## Mandokna
Hannibal Hamlin

**Hannibal Hamlin** () ima Wakil Presiden Amerika Serikat na pa-15. Ia marsikola i donok bagasnia dot Akademi Hebron, torus pature auma puna amangnia. I piga taon sidungi, ia karejo i bidang : kapala sikola, koki, tukang ayu, surveyor, manajer i parusahaan surat kabar i Paris dot panyusun uruf i parusahaan parcetakan. Ia marsiajar i fakultas uhum dot manjadi pangacara i 1833. Torus ia muloi praktik pangacara i 1833 i kota Hampden dot tinggal isodun sampe 1848.

Karir politiknia imuloi atia manjadi anggota DPRD negara bagian Maine i 1836. Ia juo dohot marporang i Porang Aroostook taon 1839 dot maninggalkon DPRD taon 1841. Ia tarpili manjadi anggota DPR AS taon 1843-1847. Torus ia tarpili manjadi Senator i 1848-1851.

I pangkal karirnia, ia ima anggota Partai Demokrat na mandukung pancalonan Franklin Pierce manjadi presiden AS taon 1852. Ia tarbonggal manjadi tokoh vokal na manontang parhatoban. I taon 1854, ia manontang pambaenab undang-undang Kansas-Nebraska Bill na mancabut UU Pasada Missouri. Sidung Partai Demokrat pasah pancabutan Konvensi Cincinnati dua taon sidungi, Hannibal Hamlin mamutuskon giot mundur mabjadi anggota partai i 12 Juni 1856. Hal on mambaen ribur nasional. Sidungi ia top dohot Partai Republikan Amerika Serikat.
Hans Christian Andersen

**Hans Christian Andersen** (sorang i Odense, Denmark, 2 April 1805 – maninggal i Kopenhagen, Denmark, 4 Agustus 1875 i umur 70 tahun) ima sada panulis dot panyair Denmark. Bope sada panulis na produktif i drama, pardalanan, novel, dot puisi, Andersen paling iingot arana dongeng. Popularitas Andersen infa tarbatas tu dagdanak, carito mangungkapkon tema na malampaui umur dot kabangsoan.

## Sumberna
Harimau Sumatera/babiat

**Babiat Sumatera**

Babiat sumatera ima gorar ilmiah na *Panthera tigris sumaterae* na adong sannari di pulau Sumatera, Indonesia ima sada-sada na anggota subspecies babiat sunda na masih martahan ngoluna hinggo saat on. Ia tarmasuk dalam klasifikasi satwa na kritis tarancam punah (*critically endangered)* dalam daftar narara spesies na tarancam ima na i rilis Lembaga Konsevasi Dunia IUCN. Populasi na liar i parkiroon antara 400-500 ikur, tarutama mangolu di di Pagunungan Bukit Barisan jaman sejarah taman-taman Nasional jaman prasejarah. Uji genetik mutakhir madung mangungkapkon tando-tando genetik na unik,na mananon bahasona subspecies on kamungkinan markombang manjadi species na tarpisah, mula marhadil lestari.
Hata

**Hata** sanga obar sanga **ayat** ima sada unit tingon sada saro na mangandung arti dot tardiri tingon sada sanga lobi morfem. Umumna hata tardiri tingon sada urat hata inda sanga dohot piga afiks. Gabungan hata-hata bisa mambontuk frasa, klausa, sanga kalimat. Hata boti obar on ima sian na ipadomu sabagian uruf so adong makna na, na bisa jadi bontuk ni ungkapan pamikiran.

## Mandokna